CELEX: 32007R1313
Language: hr
Date: 2007-11-08
Title: Uredba Komisije (EZ) br. 1313/2007 od 8. studenoga 2007. o izmjeni Uredbe (EZ) br. 2076/2002 vezano uz produljenje roka iz članka 8. stavka 2. Direktive Vijeća 91/414/EEZ u odnosu na metalaksil i (EZ) br. 2024/2006 vezano uz poništenje izuzeća za metalaksil  Tekst značajan za EGP

03/Sv. 45
            
            
               HR
            
            
               Službeni list Europske unije
            
            
               301
            
         32007R1313
   
               L 291/11
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1313/2007
   od 8. studenoga 2007.
   o izmjeni Uredbe (EZ) br. 2076/2002 vezano uz produljenje roka iz članka 8. stavka 2. Direktive Vijeća 91/414/EEZ u odnosu na metalaksil i (EZ) br. 2024/2006 vezano uz poništenje izuzeća za metalaksil
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Ugovor o pristupanju Bugarske i Rumunjske,
   uzimajući u obzir Akt o pristupanju Bugarske i Rumunjske, a posebno njegov članak 42.,
   uzimajući u obzir Direktivu Vijeća br. 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. treći podstavak,
   budući da:
   
               (1)
            
            
               Metalaksil je jedna od aktivnih tvari navedenih u Prilogu I. Uredbi Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (2).
            
         
               (2)
            
            
               U skladu s člankom 1. Uredbe Komisije (EZ) br. 2076/2002 od 20. studenoga 2002. o produljenju roka iz članka 8. stavka 2. Direktive Vijeća 91/414/EEZ i vezano uz neuvrštenje nekih aktivnih tvari u Prilog I. toj Direktivi i povlačenju odobrenja za sredstva za zaštitu bilja koja sadrže te tvari (3), za aktivne tvari koje su ocijenjene u okviru Uredbe (EEZ) br. 3600/92, vremenski rok iz članka 8. stavka 2. Direktive 91/414/EEZ istekao je 31. prosinca 2006.
            
         
               (3)
            
            
               Dana 2. svibnja 2003. je Komisija donijela Odluku 2003/308/EZ o neuvrštenju metalaksila u Prilog I. Direktivi Vijeća 91/414/EEZ i povlačenju odobrenja za sredstva za zaštitu bilja koja sadrže tu aktivnu tvar (4).
            
         
               (4)
            
            
               Uredbe Komisije (EZ) br. 2024/2006 od 22. prosinca 2006. o utvrđivanju prijelaznih mjera za izuzeće od Uredbe (EZ) br. 2076/2002 i odlukama 98/270/EZ, 2002/928/EZ, 2003/308/EZ, 2004/129/EZ, 2004/141/EZ, 2004/247/EZ, 2004/248/EZ, 2005/303/EZ i 2004/864/EZ u pogledu trajne uporabe sredstava za zaštitu bilja koja sadrže neke tvari koje nisu uvrštene u Prilog I. Direktivi 91/414/EEZ zbog pristupanja Rumunjske (5) predviđa izuzeće od članka 3. Odluke 2003/308/EZ.
            
         
               (5)
            
            
               Sud Europskih zajednica u svojoj je presudi od 18. srpnja 2007. u Slučaju C-326/05 P (6) poništio Odluku 2003/308/EZ.
            
         
               (6)
            
            
               Članak 233. Ugovora zahtijeva da institucija čiji je akt proglašen ništavnim poduzme potrebne mjere za usklađivanje s presudom Suda EZ-a.
            
         
               (7)
            
            
               Slijedom toga, potrebno je produljiti vremenski rok za metalaksil predviđen Uredbom (EZ) br. 2076/2002 kako bi se omogućilo ocjenjivanje te tvari i omogućilo državama članicama da u međuvremenu odobre sredstva za zaštitu bilja koja sadrže aktivnu tvar. Daljnje pojedinosti o postupku ocjenjivanja za metalaksil moraju se odrediti u posebnom aktu. Kako bi se presuda izvršila u najkraćem mogućem roku, vremenski rok treba produljiti ne računajući vrijeme za usvajanje takvog akta.
            
         
               (8)
            
            
               Uredbe (EZ) br. 2076/2002 i (EZ) br. 2024/2006 treba stoga na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   U članku 1. Uredbe (EZ) br. 2076/2002, nakon prve rečenice umeće se sljedeća rečenica:
   
      „Međutim, za metalaksil vremenski rok od 12 godina iz članka 8. stavka 2. Direktive 91/414/EEZ treba produljiti do 30. lipnja 2010.”
   
   Članak 2.
   Članak 4. Uredbe (EZ) br. 2024/2006 briše se.
   Članak 3.
   Ova Uredba stupa na snagu dan nakon njezine objave u Službenom listu Europske unije.
   Ona se primjenjuje od 2. svibnja 2003.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. studenoga 2007.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/52/EZ (SL L 214, 17.8.2007., str. 3.).
   
      (2)  SL L 366, 15.12.1992., str. 10. Uredba kako je zadnje izmijenjena Uredbom (EZ) br. 2266/2000 (SL L 259, 13.10.2000., str. 27.).
   
      (3)  SL L 319, 23.11.2002., str. 3. Uredba kako je zadnje izmijenjena Uredbom (EZ) br. 1980/2006 (SL L 368, 23.12.2006., str. 96.).
   
      (4)  SL L 113, 7.5.2003., str. 8.
   
      (5)  SL L 384, 29.12.2006., str. 79.
   
      (6)  SL C 235, 6.10.2007., str. 5.